***HÍD Szociális, Család és Gyermekjóléti Szolgálat és Központ***

![MC900308630[1]]()

 ***2092 Budakeszi, Fő u. 103.***

**Költség kalkuláció Telki község szociális, család és gyermekjóléti**

**feladatainak ellátására 2018. évre**

Szolgáltató intézmény: HÍD Szociális, Család és Gyermekjóléti Szolgálat és Központ (továbbiakban: HÍD)

Ellátási terület: Telki község közigazgatási területe

Feladatellátás módja: önkormányzati társulás általi feladatellátás

Szolgáltatások köre:

 - család és gyermekjóléti szolgáltatás,

 - házi segítségnyújtás,

 - szociális étkeztetés

A költségvetés készítésénél figyelembe vett jogszabályok:

* 1993. évi III. törvény a szociális igazgatásról és szociális ellátásokról,
* 1997. évi XXXI. törvény a gyermekek védelméről és a gyámügyi igazgatásról,
* 2015. évi CXXXIII. törvény egyes szociális és gyermekvédelmi tárgyú törvények módosításáról,
* A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet és a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SZCSM rendelet,
* Magyarország 2017. évi C. törvény a 2018. évi központi költségvetéséről.

Fenti törvényi szabályzók tekintetében elmondható, hogy a települési önkormányzatok feladatköre a szociális alapellátás, az általános segítő feladatok biztosítása, akik lakosságszámtól függetlenül köteles család és gyermekjóléti szolgálatot működtetni minden települési Önkormányzat, együttműködve a járási székhely Gyermekjóléti Központjával. Az érintett ellátandó feladatokat az önkormányzatok Társulás útján is biztosíthatják.

A Társulásban történő feladatellátás a szolgáltatástervezés, szervezés a szakemberek rendelkezésre állása, a szociális biztonság és a szolgáltatások megfelelő minősége szempontjából nagy jelentőséggel bír(hat).

A HÍD Szociális, Család és Gyermekjóléti Szolgálat és Központhoz történő csatlakozási szándékukkal kapcsolatban – figyelembe véve a feladatellátásról adott tájékoztatásukat - az alábbiak szerint tudnánk vállalni nevezett szakfeladatok ellátását.

1. **Személyi állomány:**

Árajánlat kérésükben közölt adatok, valamint a fentiekben felsorolt törvényi szabályzók tükrében minimálisan 1 fő teljes állású munkavállalóval (1 fő családsegítő) a család és gyermekjóléti szolgáltatás szakfeladatok ellátható. A szociális étkeztetés nem igényel többlet státuszt, amennyiben helyben fogyasztásos étkeztetést biztosít a település a rászorultaknak. (Kiszállításos étkeztetés esetében egy megbízásos jogviszonyú részmunkaidős alkalmazottal biztosítható az ételszállítás). A személyi állomány teljes költsége – beleértve a cafeteria, utazási költségtérítés, járulékok – Telkit terhelik. Ezen felül átterhelésre kerül a HÍD vezetőjének, valamint a Családsegítő és Gyermekjóléti Szolgálat szervezeti egység vezetőjének lakosságszám arányában felosztott bérköltsége.

Tekintettel az egyszemélyes szolgáltatásokra a munkavállalók helyettesítését (szabadság, betegállomány) a HÍD vállalja.

Amennyiben a házi segítségnyújtásra igény mutatkozik a településen, a szakfeladat ellátásának bér (időarányosan számítva) és utazási költsége - az árajánlatban szereplő összegen felül – többletköltségként kiszámlázásra kerül Telki önkormányzatának.

1. **Feladat ellátására használt helyiségek, eszközök, dologi kiadások:**

Telki Önkormányzata vállalja, hogy a feladatellátásra jelenleg is használt helyiségeket és eszközöket térítésmenetesen – biztosítva a rendeltetésszerű használathoz szükséges karbantartásokat, javításokat - a HÍD rendelkezésére bocsátja azzal, hogy azt csak a jelenleg is biztosított szociális alapellátási, valamint a család és gyermekjóléti feladatok ellátásával kapcsolatos tevékenységére használhatja. Rezsi költségek, valamint a feladatellátáshoz szükséges dologi kiadások Telkit terhelik.

A HÍD biztosítja a Család és Gyermekjóléti Szolgálat szakmai egysége által alkalmazott szupervizort, pszichológust.

Társult településként lehetőség nyílik arra, hogy Telki lakosai a 2092 Budakeszi, Erdő utca 83.szám alatti Generációk Házát és az idősek nappali ellátását (programjainkat) ingyenesen igénybe vegyék.

**Szocális étkezés:**

A szociális étkeztetés biztosítását külön megállapodás keretében tudjuk vállalni, melyben rögzítésre kerül, hogy a feladat ellátásához kapott állami normatíván és a beszedett térítési díjakon felül az étkezés biztosításához szükséges fedezetet Telkinek szükséges átadnia finanszírozásként. A szociális étkeztetés adminisztrációjáért külön díj nem kerül átterhelésre.

**Támogató szolgálat:**

Ezen ellátási formával (nem kötelezően ellátandó szociális alapszolgáltatás) intézményünk nem rendelkezik, így nem tudjuk biztosítani ezt a többlet szolgáltatást. (A Máltai Szeretetszolgálat bízunk benne, hogy a továbbiakban is szerződéses feladatellátással tudja majd ezt szolgáltatást nyújtani községük érintett lakosai számára).

**Összesítés:**

A fentiek alapján a feladatellátás finanszírozási igénye évi **5,2 millió,- Ft** úgy, hogy a fentiekben nevesített kiadásokat (2. pont) Perbál község állja.

Amennyiben a feladatellátáshoz szükséges dologi kiadásokat a HÍD állja, akkor a feladatellátás éves összege: 6 millió Ft.

**Ezt az összeget csökkenti a feladat ellátására igényelhető normatíva összege.**

*Megjegyzés:*

A feladatellátást nehezítené, hogy a 2018-as évre már leadásra került minden szolgáltató részéről a normatíva finanszírozási igény, melynek módosítására 2018. év májusáig nincs lehetőség.

Ezért amennyiben intézményünk mellett döntene településük, úgy külön egyeztetést igényelő kérdés a 2018 májusig történő normatív finanszírozás, annak esetleges megelőlegezése.

Amennyiben Telki község a Budakörnyéki Önkormányzati Társulás keretében a Híd Szociális, Család és Gyermekjóléti Szolgálat és Központtal kívánja a szóban forgó szakfeladatok ellátását biztosítani, úgy intézményünk a törvényi szabályzóknak megfelelően szakmailag elhivatottan igyekszik biztosítani a feladatellátást. Bízunk benne, hogy ezirányú döntés esetén együttműködésünket az elégedettség és jó munka kapcsolat fogja fémjelezni.

Budakeszi, 2017. december 11.

 Tisztelettel:

 Bencsik Zsolt

 intézményvezető